રાજ્યની જનતાની લાગણી અને નવરાત્રિ પ્રત્યે અદમ્ય ઉત્સાહ તથા ઉલ્લાસ ધ્યાને રાખીને મુખ્યમંત્રી વિજય રૃપાણીએ શિક્ષણ વિભાગ સાથે પરામર્શ કરીને નવરાત્રિ વેકેશનનો નિર્ણય લીધો હોવાની સ્પષ્ટતા કરતા શિક્ષણમંત્રીએ જણાવ્યું છે કે, ૧૦મી ઓક્ટોબરે પહેલા નોરતાથી ૧૭મી ઓક્ટોબરે આઠમ સુધી હવે નવરાત્રિ વેકેશન રહેશે અને આને કારણે દિવાળી વેકેશનમાં ૭ દિવસનો કાપ રહેશે, એટલે કે પહેલાં જે દિવાળી વેકેશન ૫થી ૨૫ નવેમ્બર સુધીનું હતું તે હવે ૫થી ૧૮ નવેમ્બર સુધીનું રહેશે.